als_Latn dik_Latn sag_Latn
Blutë janë shfaqur si “nëndetëse” në merkato, duke marrë lojtarë cilësorë dhe me eksperiencë nga Superliga
Erjon SALIU
Dinamo e drejtuar nga trajneri Mehmeti po ndërtohet me futbollistë të Superligës dhe duket se të përzgjedhur janë ata që kanë dalë nga Akademia blu. Dinamo është në rrugë të mbarë dhe drejtuesit duket se po ndërtojnë një skuadër për Superligë.Administratori Ismet Saliu është vazhdimisht i interesuar për merkaton,por edhe për mbarëvajtjen e procesit stërvitor,ndërkohë që shpesh e sheh që të bashkëbisedojë edhe me trajnerit Dritan Mehmeti, por edhe me stafin.Dinamo, dje ka mbyllur zyrtarisht bisedimet me Jozef Thanën, i cili mund të luajë në mesfushë dhe qendër të mbrojtjes.Ndërkohë,një tjetër futbollist që ka dalë nga Akademia e Dinamos dje është bërë zyrtarisht pjesë e skuadrës. Klodian Sulollari është tashmë pjesë e ekipit dinamovit, me të cilët ka luajtur edhe tre sezone më parë në Superligë. Administratori Ismet Saliu ka arritur që të bindë futbollistin, i cili luan në qendër të mbrojtjes dhe më parë ka qenë pjesë e Tërbunit dhe Bylisit,por ka edhe një eksperiencë në Ligat Inferiore në Zvicër. Por surpriza më e madhe e merkatos së skuadrës së Dinamos është mbrojtësi Erjon Xhafa.Ish-kampioni me Dinamon nga ku edhe ka dalë si futbollist, por edhe me Tiranën që ka një eksperiencë të madhe në Superligë edhe me Laçin,Kastriotin,Besën dhe Erzenin pritet që shumë shpejt të bëhet pjesë e bluve.Bisedimet sapo kanë nisur dhe skuadra duket në rrugë të mbarë. Natyrisht me afrimet e fundit, Dinamo konsolidon mbrojtjen dhe mesfushën,ndërkohë që edhe sulmi duket se do të përforcohet me lojtarë cilësorë. Erjon Xhafa i përket brezit të artë që kanë luajtur me Dinamon.
Vazhdojnë bisedimet me Bakiun
Dinamo është në bisedime me sulmuesin Endri Bakiu,i cili ka eksperiencë të madhe në Superligë, sepse krahas bluve është aktivizuar edhe me Bylisin dhe Tomorin.Bakiut i është bërë ftesë që të stërvitet me Dinamon dhe në qoftë se sulmuesi gjen akordin,atëherë blutë do të jenë me të vërtetë skuadra kampione e merktaos në Kategorinë e Parë,duke afruar futbollistë që sezonin e shkuar kanë qenë lojtarë aktivë në Superligë.
OK PËRGATITJET e Dinamos kanë vazhduar me ritme të kënaqshme.Trajneri Dritan Mehmeti është përpjekur që futbollistëve t’u japë ngarkesa fizike por të zhvillojnë edhe ushtrime me topin.
als_Latn mlt_Latn als_Latn als_Latn als_Latn als_Latn